procesaur/Wiki.mk huggingface dataset:
Куаи Шјианг

Куаи Шјианг (, 1398 — 1481) — кинески архитект и инженер нашироко познат како градител на Забранетиот град и основач на шјиангшанските столари. Роден е во Ксуку (Шјиангшан), во округот Ву, Суџоу, за време на династијата Минг. Кога императорот Јонгле одлучил да го пренесе главниот град од Нанџјинг во Пекинг во 1407 година, на Куаи Шјианг му било наредено да го проектира и изгради ''Забранетиот град''.
Куаи Шјианг бил во раните триесетти години кога царот му наредил да го проектира Забранетиот град. Куаи го користел Царскиот дворец во Нанџјинг како урнек. Во неговиот проект вклучил особености на дворци изградени за време на династиите Танг и Сунг. Исто така црпел идеи од конфучијански, таоистички и традиционални астрономски системи. На Куаи му биле потребни неколку години, а првиот дворец и ѕидините на градот биле завршени дури по 13 години.
Игор Киевски

Игор (|Игорь; |Ingvarr; – 945) бил кнез на Киев од 912 до 945. Традиционално, тој се смета за син на Рурик, кој се населил во Новгород и починал во 879 додека Игор бил дете. Според ''Примарниот летопис'', Рурик бил наследен од Олег, кој владеел како регент и бил "од неговиот род".
Игор бил убиен додека собирал данок од Древљаните во 945 година. Вдовицата на Игор, Олга ја одмаздила неговата смрт казнувајќи ги Древљаните. ''Примарниот летопис'' како причина за неговото убиство ја наведува прекумерната алчност, бидејќи тој се обидел да собира данок по втор пат во еден месец. Како резултат на тоа, Олга го променила системот на собирање на даноци (''пољудје''), што може да се смета како прва правна реформа во Источна Европа.
Душата пее

„Душата пее“ (полски: ''Dusza śpiewa'') — полски филм од 1997 година во режија на Кшиштоф Зануси (Krzysztof Zanussi), кој е и автор на сценариото. Улогите ги играат: Јацек Лашковски (Jacek Laszczkowski), Марија Кошчалковска (Maria Koscialkowska) и Казимирж Корд (Kazimierz Kord). Филмот е дел од октетот „Викенд-приказни“ (''Opowiesci weekendowe'') во кој режисерот говори за поединците соочени со морални дилеми, преиспитувајќи ја современата полска стварност.
1 Синопсис
Еден оперски пејач, кој ја запоставил кариерата за да ги одгледа децата, добива голема прилика за настап со позната музичка куќа, која сака да го ангажира за телевизиски концерт. Но, можноста повтороно да се прослави е ставена под прашање, откако тој ќе настине по прошетката во текот на една дождлива вечер...
Весник (1942)

Весник (1942) — орган на Месниот комитет на КПЈ - Скопје.
Весникот излегувал во периодот од 2 мај до 15 јуни, 1942 година. Бил печатен на партиската техника на Месниот комитет за Скопје, на 8-10 страници, во 500-600 примероци. Вкупно во печат излегле седум броеви, а од нив сочувани се само три.
Од името на МК КПЈ за Скопје, со уредувањето и печатењето на весникот раководела Веселинка Малинска. Истиот бил печатен на македонски јазик.
Исполини

Исполини или нефили (|נפילים = „паднатите“) — библиски личности спомнати во Петокнижјето (првите пет книги на Стариот завет). Според некои богослови, тие биле синови на Сит, поради нивниот праведен начин на живот се нарекуваат синови Божји, а откако се смешале со ќерките на Каин, од нив се родиле џинови. Постои и верзија, изнесена во апокрифите, дека тоа се суштества родени од соединувања на ангели (синови на Севишниот) со смртни жени. Според друга верзија, исполините биле жестоки џинови што живееле во деновите на Ное. Тие се родени како последица на полови односи меѓу зли ангели и жени.
Владимир Велики

Владимир I Светославич (Володимѣръ Свѧтославичь; христијанско име: ''Василиј''; околу 958 — 15 јули 1015), наречен Велики — кнез на Новгород од 970 и велик кнез на Киев од 978 до неговата смрт во 1015. Православната црква го канонизирала како Свети Владимир.
Таткото на Владимир бил Светослав I од династијата на Рурик. По смртта на неговиот татко во 972, Владимир, кој тогаш бил кнез на Новгород, бил принуден да избега откако неговиот брат Јарополк го убил нивниот брат Олег во 977 и станал единствен владетел на Русите. Владимир собрал варјашка армија и се вратил да го симне Јарополк од престолот во 978 година. До 980 година, Владимир го консолидирал своето царство до Балтичко Море и ги зацврстил границите против упадите на Бугарите, балтичките племиња и источните номади. Првично следбеник на словенскиот паганизам, Владимир се преобратил во христијанство во 988, и ја покрстил Киевска Русија.
Добривое Видиќ

Добривое Видиќ (, — ) — припадник на младинското и комунистичкото движење. Учесник во НОВ на Македонија и Југославија.
1 Животопис
Бил член на СКОЈ од 1938 година, а на КПЈ од 1939 година. Бил секретар на Покраинскиот комитет на СКОЈ за Македонија и член на Покраинскиот комитет на Комунистичката Партија во Македонија од 1940-1941. Во април 1940 година се формирал Покраински комитет на КПЈ за Македонија во состав: политички секретар: Методија Шаторов — Шарло, организационен секретар: Петар Ивановски, членови: Коце Стојановски, Добривое Видиќ и Орце Николов. Од летото 1941 година учествувал во НОВ на територијата на Војводина.
Во една белешка на бугарскиот амбасадор во Белград, Рајко Николов, од 4 јуни 1978 година, соопштува за говорот на Добривое Видиќ кој остро ги нападнал бугарските позиции со зборовите: „''Тој ни припишува територијални претензии не само кон Македонија туку и кон делови од Србија. Антибугарската пропаганда се засилува. Всушност се распалува бугарофобијата. Нас, Бугарите, нѐ претставуваат како олицетворение на злото. Се создава атмосфера во која луѓето овде се плашат да комуницираат со нас…“''
Барбара Бјелецка

Барбара Билечка (родена на 1 јануари 1931 година, Хелм) ― полски функционалистички архитект и член на Архитектонскиот факултет на Технолошкиот универзитет во Гдањск. Таа го дизајнирала Базиликата „Пресвета Богородица Лихењска“, најголемата полска црква, шеста по големина по површина во светот. Изградена е помеѓу 1994 и 2004 година. Во мај 1985 година, таа се приклучила на Комисијата за урбанистичко планирање и архитектура при Полската академија на науките во Краков.
Олег

Олег (|Ѡлегъ, Ольгъ; |Helgi; починал во 912), — полулегендарен викиншки (варјашки) водач на Русите кој станал кнез на Киев и е основоположник на Киевски Рус.
Според ''Примарниот летопис'', Олег го наследува неговиот „роднина“ Рурик како владетел на Новгород. Како таков, потчинува бројни источнословенските племиња, проширувајќи го своето владение од Новгород на југ по реката Днепар. Олег изведува и успешен напад на Цариград. Починува во 912 година и е наследен од синот на Рурик, Игор Киевски.
1 Библиографија
* Artamonov, Mikhail. ''Istoriya Khazar''. Leningrad, 1962.
** Brutskus, Julius D. ''Pismo Hazarskogo Evreja Ol X Veka''. Berlin 1924.
* Christian, David. ''A History of Russia, Central Asia and Mongolia'', Vol. 1. Blackwell, 1998.
** Dunlop, D.M. ''History of the Jewish Khazars''. Princeton: Princeton Univ. Press, 1954.
* Gregoire, H. 'Le "Glozel' khazare." ''Revue des Études Byzantines'' 12, 1937.
* Golb, Norman and Omeljan Pritsak. ''Khazarian Hebrew Documents of the Tenth Century.'' Ithaca: Cornell Univ. Press, 1982. [Note:as each author was responsible for separate sections of the work, they are referenced separately above.]
* Kloss, B.M. "Letopis' Novgorodskaja pervaja". ''Slovar' Kniznikov i Knizhnosti Drevnej Rusi'', vol. 1. Leningrad 1987.
* Kokovtsov P.S. ''Еврейско-хазарская переписка в X веке''. Leningrad 1932.
* al-Miskawaihi. ''The Eclipse of the 'Abbasid Caliphate.'' D. S. Margoliouth, trans. Oxford 1921.
* Mosin, V. "Les Khazars et les Byzantins d'apres l'Anonyme de Cambridge." ''Revue des Études Byzantines'' 6 (1931): 309–325.
* Nasonov, A.N., ed. ''Novgorodskaja Pervaja Letopis Starshego i Mladshego Izvodov''. Moscow, 1950.
* Novoseltsev, Anatoli P. ''Hazarskoe Gosudarstvo i Ego Rol' v Istorii Vostochnoj Evropy i Kavkaza.'' Moscow 1990.
*** Petrukhin V.Ya. "Князь Олег, Хелгу Кембриджского документа и русский княжеский род". ''Древнейшие государства Восточной Европы. 1998. Памяти А.П. Новосельцева''. Moscow, Russian Academy of Sciences, 2000: 222–230.
* Pushkin, Alexander. ''The Song of the Wise Oleg''. Leningrad, Aurora Art Publishers, 1991.
* Shahmatov, A.A. ''Ocherk Drevnejshego Perioda Istorii Russkogo Jazyka''. Petrograd, 1915 (reprinted Paris 1967).
* Zuckerman, Constantine. "On the Date of the Khazar’s Conversion to Judaism and the Chronology of the Kings of the Rus' Oleg and Igor." ''Revue des Études Byzantines'' 53 (1995): 237–270.
* Vernadsky, Georgy. ''Kievan Rus''. Moscow, 1996.
Илија Арнаутовиќ

Илија Арнаутовиќ (7 јули 1924 23 јануари 2009) ― српски и југословенски архитект, познат по многу проекти од 1960-тите до 1980-тите во Србија и Словенија. Роден е во Ниш, Кралство Југославија, а починал во Љубљана, Словенија.
Арнаутовиќ студирал архитектура од 1945 до 1948 година во Прага, а од 1948 до 1953 година во Љубљана. Магистрирал во 1952 година под водство на Едвард Равникар. Неговата архитектура се засновала на промислена  употреба на градбени начела, градежни техники и материјали. Неговите дела се наоѓаат низ поранешна Југославија и Алжир. Работел и живеел во Љубљана.
1 Дела
Неговите дела се:
* 1954–1955: Планирање на Изложбениот и конгресен центар во Љубљана
* 1962: Облакодери на улица „Линхарт“, населба Савско, Љубљана
* 1965: Куќи во Подгора, Љубљана
* 1967: Трокатни станбени згради на улица Шишка, Љубљана
* 1970: Станбени згради на улица „Чртомир“, населба Савско, Љубљана.
* 1970–1974: Блок 28, Белград
* 1973: Четири згради наречени „слепи Јанез“ на улицата Шишка, Љубљана.
* 1977: Проект за Хотел Обирr***, 48 соби во Бад Ајзенкапел, Австрија
* 1977: Петкатни станбени згради во БС-3 (Ново Стожице), Љубљана
* 1981: Облакодери на улица „Војко“, БС-3, Љубљана
* 1983–1986: Жун II, Оран, Алжир
Црква „Св. Ѓорѓи“ - Доброшане (стара)

Свети Ѓорѓи — старата главна селска црква во кумановското село Доброшане, Македонија.
Црквата се наоѓа во лоша состојба, сместена веднаш до новоизградената црква.
1 Местоположба
Црквата се наоѓа веднаш до регионалниот пат 1204 помеѓу Куманово и Свети Николе.
2 Историја
Во Доброшане најпрвин постоело старо муслиманско теќе, во кое имало два гроба: еден муслимански и еден христијански. Подоцна, теќето почнало да се користи како црквичка „Св. Ѓорѓи“.
3 Галерија
4 Поврзано
* Кумановско-осоговска епархија
* Кумановско-кратовско архијерејско намесништво
* Клечовска парохија
Neuralink

Neuralink — американска невротехнолошка фирма основана од Илон Маск, која планира да се вклучи во развојот и производството на вградени неврокомпјутерски интерфејси (систем за размена на информации помеѓу мозокот и електронски уред, како што е сметач). Седиштето на фирмата се наоѓа во Сан Франциско. Фирмата е основана во 2016 г., а првите објави за неа се појавиле во март 2019 г. Заштитниот знак ''Neuralink'' бил купен од претходен сопственик во јануари 2017 г.
Според статијата на Wait But Why објавена во април 2017 г., Маск изјавил дека фирмата има за цел да развие уреди за лекување на сериозни мозочни заболувања во краток рок, со крајна цел да го усовршат човештвото. Уште во јуни 2016 г., Маск разговарал за идејата за создавање на „невролента“ (англ. ''neural lace'').
Јарослав Фрагнер

Јарослав Фрагнер (25 декември 1898 година, во Прага – 3 јануари 1967 година, во Прага) ― чехословачки модернистички архитект. Фрагнер бил еден од истакнатите дизајнери на функционалистичка архитектура во Чехословачка. Тој бил член на авангардната група Девецил, а подоцна и на Сојузот на ликовни уметности „Манес“.
Црква „Св. Ѓорѓи“ - Доброшане (нова)

Свети Ѓорѓи — новата главна селска црква во кумановското село Доброшане, Македонија.
Црквата се наоѓа веднаш до старата црква.
1 Местоположба
Црквата се наоѓа веднаш до регионалниот пат 1204 помеѓу Куманово и Свети Николе.
2 Галерија
3 Поврзано
* Кумановско-осоговска епархија
* Кумановско-кратовско архијерејско намесништво
* Орашачка парохија
Светослав I

Светослав (|Свѧтославъ Игорєвичь; — 972) — кнез на Киев од 945 до неговата смрт во 972. Тој е познат по неговите походи на исток и на југ, кои го забрзале падот на две големи сили во Источна Европа, Хазарија и Првото бугарско царство. Тој потчинил голем број на источнословенски племиња, ги победил Аланите и ги нападнал Волшките Бугари, и понекогаш стапувал во сојуз со Печенезите и Маѓарите (Унгарците).
По смртта на неговиот татко, Игор во 945 година, мајката на Светослав Олга владеела како регент до 962 година. Неговото децениско владеење со Киевска Рус било обележано со брза експанзија по долината на реката Волга, Понтската степа, и Балканот, што доведе до создавање на најголемата држава во Европа. Во 969, тој го преместил своето седиште во Преславец на Дунав. Во 970 година, ги назначил неговите синови Јарополк и Олег како кнезови на Киев и Древљанија подредени на него, а Владимир, неговиот син со неговата холопка Малуша, за кнез на Новгород.
Спротивно на неговата мајка Олга, која се преобратила во христијанство, Светослав останал паган целиот свој живот. Поради неговата ненадејна смрт во заседа, неговите освојувања во најголем дел не биле консолидирани во функционална империја, додека неговиот неуспех да воспостави стабилно наследување, довело до братоубиствен судир меѓу неговите тројца синови, што довело со смрт на Јарополк и Олег, додека Владимир останал единствен владетел.
1 Библиографија
*Artamonov, Mikhail ''Istoriya Khazar''. Leningrad, 1962.
*Barthold, W. "Khazar". ''Encyclopaedia of Islam'' (Brill Online). Eds.: P. Bearman, Th. Bianquis, C. E. Bosworth, E. van Donzel and W.P. Heinrichs. Brill, 1996.
*Chertkov A. D. ru-Latn. Moscow, 1843.
*Chlenov, A. M. (ru.) "ru-Latn." ru-Latn (ru) (Moscow, 1970).
*Christian, David. ''A History of Russia, Mongolia and Central Asia.'' Blackwell, 1999.
*Cross, S. H., and O. P. Sherbowitz-Wetzor. ''The Russian Primary Chronicle: Laurentian Text''. Cambridge, Mass.: Medieval Academy of America, 1953.
*Dunlop, D. M. ''History of the Jewish Khazars.'' Princeton Univ. Press, 1954.
*Franklin, Simon and Jonathan Shepard. ''The Emergence of Rus 750–1200.'' London: Longman, 1996. .
*Golden, P. B. "Rus." ''Encyclopaedia of Islam'' (Brill Online). Eds.: P. Bearman, Th. Bianquis, C. E. Bosworth, E. van Donzel and W. P. Heinrichs. Brill, 2006.
*Grekov, Boris. ''Kiev Rus''. tr. Sdobnikov, Y., ed. Ogden, Denis. Moscow: Foreign Languages Publishing House, 1959
**Kendrick, Thomas D. ''A History of the Vikings''. Courier Dover Publications, 2004.
*Logan, Donald F. ''The Vikings in History'' 2nd ed. Routledge, 1992.
*Manteuffel Th. "fr". ''la.'' Warsaw, t. 22, 1970.
*Nazarenko, A. N. (ru). ru-Latn (ru). Moscow, Russian Academy of Sciences, World History Institute, 2001. .
*Pletneva, Svetlana. ''Polovtsy'' Moscow: Nauka, 1990. .
*Sakharov, Andrey. ''The Diplomacy of Svyatoslav''. Moscow: Nauka, 1982.
*Subtelny, Orest. ''Ukraine: A History''. Toronto: University of Toronto Press, 1988.
*Vernadsky, G. V. ''The Origins of Russia.'' Oxford: Clarendon Press, 1959.
***********
Фенрир (месечина)

Фенрир (|Fenrir) или Сатурн XLI (привремена ознака S/2004 S 16) — месечина на планетата Сатурн. Откриена е од Скот Шепард, Дејвид Џуит, Џен Клина и Брајан Марсден на 4 мај 2005 г. од набљудувања направени помеѓу 13 декември 2004 и 5 март 2005 г. Има привидна величина of 25, што ја прави една од најслабите по сјајност во Сончевиот Систем, и откриена е со најголемите телескопи на светот. Месечината е толку темна што не успеало да ја забележи дури ни вселенското летало „Касини“ кога кружело околу Сатурн (и таму не достигнува привидна величина поголема од 17). Наречена е по џиновскиот волк Фенрир од нордиската митологија, татко на Хати и Скол, син на Локи, кому е судено да ги раскине своите окови за Рагнарок.
Месечината има пречник од 4 км и кружи околу Сонцето на просечно растојание од 22.454 Мм за период од 1.260 дена со наклон од 163° кон еклиптиката (143° кон Сатурновиот екватор) и занос од 0,136. Орбитата ѝ е повратна: кружи околу Сатурн во насока обратна од сопственото вртење, што укажува на тое дека оваа неправилна месечина била зафатена од Сатурн.
Удри го ѓаволот (филм)

„Удри го ѓаволот“ (англиски: ''Beat the Devil'') — филм на режисерот Џон Хјустон (John Huston) од 1953 година. Хјустон е автор и на сценариото, заедно со Труман Капoти (Truman Capote). Главните улоги ги играат: Хамфри Богарт (Humphrey Bogart), Џенифер Џоунс (Jennifer Jones), Џина Лолобриџида (Gina Lollobrigida), Роберт Морли (Robert Morley) и Питер Лори (Peter Lorre).
1 Содржина
Били и неговата жена се заглавени во едно пристаниште на Средоземното Море, затоа што се расипал бродот. Бродот треба да ги однесе во Африка за да ги проверат вестите за богатите наоѓалишта на уран. Меѓу патниците се наоѓаат и четворица деловни соработници на били, предводени од Питерсон. Додека чекаат да го поправат бродот, некои неочекувани настани внесуваат нервоза меѓу нив, а кога се случува убиство, сите почнуваат да се сомневаат во секого...
Вештерката од Блер

Вештерката од Блер (|The Blair Witch Project, буквално: ''Проект „Вештерката од Блер“'') — американски нискобуџетен филм на ужасите од 1999 г. во режија на Даниел Мирик и Едуардо Санчес по сценарио напишано од нив. Приказната ги следи тројцата студенти по филм што се губат и исчезнуваат без трага во шумите во Мериленд додека го снимаат нивниот курсен проект за месната легенда, вештерката од Блер. Филмот е снимен со љубителски камери во вид документарец, наводно составен од материјали снимени од исчезнати студенти.
1 Содржина
Во октомври 1994 г., студентите Хедер Донаху, Мајкл Вилијамс и Џошуа Леонард решаваат да направат документарец за легендарната вештерка од Блер. Тие патуваат во Буркитсвил, Мериленд (поранешен Блер) и разговараат со мештаните за легендата. Мештаните им кажуваат за Растин Пар, отшелник што живеел во шумата и грабнал осум деца во 1940-тите. Ги носел децата во својот подрум во парови и додека едното дете стоело во аголот, го убивал другото. Откако бил донесен во полиција, Пар почнал да тврди дека духот на Ели Кедвард, жена погубена поради вештерство во XVIII век, го натерала да ги изврши убиствата. Студентите потоа ја интервјуираат Мери Браун, за која сите мислат дека е луда. Таа тврди дека лично ја запознала вештерката од Блер, опишувајќи ја како влакнеста получовечка и полуживотна ѕверка.
На вториот ден, студентите ги истражуваат шумите во Северен Буркитсвил за сѐ друго поврзано со легендата. По пат тие среќаваат двајца рибари, кои ги предупредуваат дека шумата е проколната и дека во 1888 г. исчезнала младата девојка по име Робин Вивер, а кога се вратила три дена подоцна, таа рекла дека видела „старица, чии стапала не ја допирале земјата“. Студентите потоа пешачат до Кофин Рок, каде што пет мажи биле ритуално убиени во XIX век, но нивните тела подоцна исчезнале.
Не можејќи да го пронајдат патот на шумската карта, Мајк ја фрла во реката без знаење на неговите пријатели, предизвикувајќи Хедер и Џошуа насилно да го нападнат подоцна кога ќе сфатат дека се изгубени. Залудно се обидуваат да ја најдат колата што ја оставиле некаде во шумата, како и излезот. Навечер слушаат разни морничави и вознемирувачки звуци што не знаат од каде доаѓаат. Иако се гладни и уморни, Хедер не мисли да ја напушти опремата. Неколку дена подоцна, Џош таинствено исчезнува, по што Хедер и Мајк сфаќаат дека има нешто натприродно и дека нема живи да излезат од шумата. Следниот ден, Хедер наоѓа крвав сноп од гранки врзан со парче од кошулата на Џош. Мајк и Хедер тргнуваат во потрага по Џош. Во текот на ноќта, тие откриваат морничава куќа сред шума. Влегуваат да го бараат Џош внатре со вклучена камера, каде што се таинствено убиени.
S/2006 S 1

S/2006 S 1 — месечина на Сатурн. Откриена е од Скот Шепард, Дејвид Џуит, Џен Клина и Брајан Марсден на 26 јуни 2006 г. од набљудувања направени помеѓу 4 јануари и 30 април 2006 г.
S/2006 S 1 има пречник од 6 км и кружи околу Сатурн на просечно растојание од 18,65 Гм за време од 951,1 дена. Има наклон од 154,6° кон еклиптиката (178,9° кон Сатурновиот екватор) во повратна насока, со занос од 0,0814.
Месечината се сметала за изгубена во 2006 г. бидејќи астрономите не можеле да ја видат. Во октомври 2019 г. е објавено нејзиното повторно забележување.
Нусрет Ѓокче

Нусрет Ѓокче (|Nusret Gökçe; р. 9 август 1983 г.), попознат по прекарот Salt Bae (се чита: ''Солт Беј'', salt — „сол“; и bae — „душо, бебе“) — турски месар, готвач и угостител, кој стекнал слава на семрежјето во јануари 2017 г. поради неговиот исклучителен начин на подготовка и зачинување месо, што довело до создавање на семрежен мем. Тој е основач на Nusr-Et, низа раскошни установи за бифтеци. Од 2021 г., Nusr-Et има претпријатија во Турција, Грција, САД, Обединетото Кралство, Обединетите Арапски Емирати, Катар и Саудиска Арабија. Името на ланецот ресторани е изведено од неговото име и „Et“, што во превод значи „месо“ на турски.
1 Ран живот
Нусрет Ѓокче е роден во Пашала, село во областа Шенкаја во покраината Ерзурум, во курдско семејство. Неговиот татко, Фаик, бил рудар. Финансиите на семејството го принудиле да го напушти училиштето во шесто одделение (на возраст од 11–12 години) за да работи како чирак на месар во областа Кадиќој во Истанбул.
Благоја Ивчески

Благоја Ивчески (р. година во , Прилепско) — македонски театарски, филмски и телевизиски глумец и режисер. Во 1960 година се вработил во Народниот театар „Војдан Чернодрински“ во Прилеп, каде останал до неговото пензионирање во 2002 година. Во период од 1980 до 1986 година, Ивчески бил директор на истиот театар.
1 Филмографија
Година, Филм, Улога
1973, Залез зад езерска земја ТВ-серија
1975, Волшебното самарче ТВ-серија
1982, Едно лето ТВ-серија, Професор
1984, Јуначко колено ТВ-серија, Чауш ефенди
1986, Солунски патрдии ТВ-серија, Трговец
1989, Еурека ТВ-серија
1993, Бог да ги убие шпионите ТВ-филм, Затвореник
2007-2008, Збогум, Румелија ТВ-серија, Џорџ
2 Награди
* Награда за улогата на ликот Благо во претставата „''Балада на орканата''“ на МТФ „Војдан Чернодрински“ во Прилеп (1968)
* Награда за улогата на ликот Виктор Франц во претставата „''Цена''“ од Артур Милер на МТФ „Војдан Чернодрински“ во Прилеп (1972)
* Награда „3 ноември“ на Општина Прилеп (1997)
* Награда за животно дело „Војдан Чернодрински“ (2008)
Македонија може (телевизиска серија)

Македонија може — македонска телевизиска серија од 1991 година во режија на Коле Ангеловски.
1 Улоги
Глумец, Улога
Димче Мешковски
Анче Џамбазова
Душко Костовски, Точко
Владимир Ангеловски-Дади, Владимир
Ѓокица Лукаревски, Кирил
Игор Џамбазов, Игор
Марија Новак
Кирил Ристоски, Лазо
Лазе Манасковски, Инспектор Поповски
Иван Каровски
Бранко Ѓорчев
Софија Куновска
Драган Спасов-Дац, Кирча
Ѓорѓи Јолевски
Виолета Лазароска
Билјана Танески
Сабина Ајрула-Тозија, Жан
Марин Бабиќ
Диме Илиев
Катерина Коцевска, Зора
Виолета Шапковска
Васил Шишков, Милиционерот
Благоја Спиркоски-Џумерко
Илко Стефановски
Мими Таневска, Кристина
Душица Стојановска
Анастас Тановски, Наратор
Јордан Витанов
Ристо Стефановски
Изоноја (месечина)

}
Изоноја {од |Ἰσονόη}, наречена и — повратна неправилна месечина на Јупитер. Откриена е во 2000 г. од екипа астрономи од Хавајскиот универзитет предводена од Скот Шепард, и ја добила привремената ознака .
Има пречник од 4 км и кружи околу Јупитер на просечно растојание од 23.833.000 км за 688,61 дена. Има наклон од 166° кон еклиптиката (169° кон Јупитеровиот екватор), повратна насока на движење и занос од 0,166.
Именувана е во октомври 2002 г. по Изоноја, една од Данаидите од старогрчката митологија и љубовница на Зевс (Јупитер).
Изоноја ѝ припаѓа на Кармината група, сочинета од неправилни повратни месечини кои кружат околу Јупитер на растојанија од 23 до 24 Гм и наклон од околу 165°.
Оптичка сила

Оптичка сила ― феномен во кој зраците на светлината можат да се привлечат и да се одвратат едни со други. Силата дејствува долж оската која е нормална на светлосните зраци. Поради ова, напоредни греди може да се поттикнат да се спојуваат или да се разминуваат. Оптичката сила работи на микроскопски размери и во моментов не може да се открие во поголеми размери. Откриен е од група истражувачи од Јеил предводени од електроинженерот Хонг Танг.
1 Поврзано
* Оптичко кревање
Микроскопска теорија

Микроскопска теорија ― теорија која содржи објаснување на атомско или потатомско ниво за разлика од повисоко ниво или класична макроскопска или „феноменолошка теорија“, на пр. во суперспроводливост, Барден-Куфер-Шриферовата теорија е микроскопска теорија.
Чудовиште (физика)

Чудовиште, во квантната физика, е распоред на материја што има максимално нарушување. Состојбата со висока ентропија на чудовиштата е теоретизирана како одговорна за високата ентропија на црните дупки; иако веројатноста за која било дадена ѕвезда да влезе во состојба на „чудовиште„ додека колабира, е мала, квантната механика ги зема предвид сите можни исходи, така што ентропијата на „чудовиштето„ мора да се земе предвид при пресметувањето на ентропијата на црната дупка.
1 Наводи
*
Филофросина (месечина)

Филофросина (од |Φιλοφροσύνη) или Јупитер LVIII (привремена ознака: ) — месечина на Јупитер. Откриена е во 2003 г. од екипа астрономи од Хавајскиот универзитет под водство на Скот Шепард,
но потоа изгубена. Повторно е забележана во 2017 г. и истата година добила трајна ознака.
1 Особености
Месечината има пречник од 2 км и кружи околу Јупитер на просечно растојание од 22.721.000 км за 699,676 дена. Има наклон од 142° кон еклиптиката (142° кон Јупитеровиот екватор), повратна насока на движење и занос од 0,0932.
Ѝ припаѓа на Пасифаината група сочинета од повратни неправилни месечини кои кружат околу Јупитер на растојание од 22,8 до 24.1 Гм со наклон од 150-155°.
2 Именување
Месечината е именувана во 2019 г. во чест на Филофросина (''Φιλοφροσύνη''), старогрчки дух на гостопримливоста, љубезноста и добротата, ќерка на Хефест и Аглаја и внука на Зевс. Избрано е на конкурс одржан на Твитер од американски средношколци кои истовремено зеле учество во именувањето на месечината Ефимија.
Радиофизика

Радиофизика ― гранка на физиката насочена на теоретско и опитно проучување на одредени видови зрачења, нивната емисија, ширење и интеракција со материјата.
Поимот е користен во следните главни значења:
* проучување на радио брановите (изворната област на истражување)
* проучување на зрачењето кое е користено во радиологијата* проучување на други опсези на спектарот на електромагнетното зрачење во некои специфични примени
Меѓу главните примени на радиофизиката се радио- комуникации, радиолокација, Радиоастрономија и радиологија.
1 Гранки
* Класичната радиофизика се занимава со комуникација и забележување на радиобранови
* Квантна радиофизика (физика на ласери и масери ; Николај Басов бил основач на квантната радиофизика во Советскиот Сојуз)
* Статистичка радиофизика
Пиезоелектричен коефициент

Пиезоелектричниот коефициент или пиезоелектричниот модул, вообичаено е запишувано како ''d''<sub>33</sub>, ја дефинира промената на волуменот кога пиезоелектричниот материјал е подложен на електрично поле, или поларизација при примена на напрегање. Општо земено, пиезоелектрицитетот се опишува со тензор со коефициенти <math>d_{ij}</math>.
1 Поврзано
* Пиезоелектричен ефект
* Список на пиезоелектрични материјали
Средновековни споменици во Косово

Средновековни споменици во Косово (|Monumentet Mesjetare në Kosovë; Српски: ''Средњовековни споменици на Косову'') — место на светско наследство кое се состои од четири српски православни христијански цркви и манастири кои го претставуваат спојот на источната православна византиска и западната романска црковна архитектура за да го формираат палеолошкиот ренесансен стил. Изградбата е основана од членовите на династијата Немањиќ, најважната династија на Србија во средниот век. Локациите се наоѓаат во Косово.
Во 2004 година, УНЕСКО го призна Дечанскиот манастир за неговата извонредна универзална вредност. Две години подоцна, местото на наследството било проширено како сериска номинација, за да вклучи уште три верски споменици: Патријаршијата во Пеќскиот манастир, Пресвета Богородица од Љевиш и манастирот Грачаница.
Во 2006 година имотот бил впишан на листата на светско наследство во опасност поради тешкотиите во неговото управување и конзервација кои произлегуваат од политичката нестабилност во регионот.
1 Контроверзност на УНЕСКО
Во тек е полемика околу кандидатурата на Косово да се приклучи на УНЕСКО, што би резултирало со тоа локалитетите да бидат наведени како дел од Косово, а не како дел од Србија. Овие споменици биле нападнати, особено за време на етничкото насилство во 2004 година, за време на владеењето на УНМИК на Косово, кога Богородица од Љевиш била тешко оштетена. Во октомври 2015 година Косово било препорачано за членство од страна на Извршниот одбор на УНЕСКО. Понудата за членство била изгласана на Генералната конференција на УНЕСКО во ноември 2015 година.
УНЕСКО не го прифатил Косово како членка, предлогот не успеал да добие двотретинско мнозинство на Генералната конференција на организацијата во Париз на 9 ноември 2015 година. Една од основните причини за ваквото отфрлање на албанското барање се немирите во 2004 година на Косово, кога 35 православни цркви биле осквернавени, оштетени или уништени, вклучувајќи ја и Пресвета Богородица од Љевиш која е Светско наследство. Црквата е подложна на постојан грабеж - дури и од нејзиниот градежен материјал, конкретно вредно олово постојано е крадено од покривот.
2 Галерија
3 Поврзано
* Уништување на српското наследство на Косово
Речиси крајно црна дупка

Во теориската физика, речиси крајно црна дупка е црна дупка чија маса е блиску до минималната можна што може да биде компатибилна со дадените набои и аголен моментум. Пресметките на својствата на речиси крајните црни дупки обично се вршат со помош на теоријата на пертурбации околу крајната црна дупка, а параметарот на проширување е нарекуван некрајност.
Во суперсиметричните теории, речиси крајните црни дупки се често мали пертурбации на суперсиметричните црни дупки. Ваквите црни дупки имаат многу мала Хокингова температура и последователно испуштаат мала количина Хокингово зрачење. Нивната ентропија често може да биде пресметана во теоријата на струни, слично како во случајот со крајните црни дупки, барем до првиот ред во некрајноста.
Емисија на електрони

Во физиката, емисијата на електрони е исфрлање на електрон од површината на материјата, или, во бета-распад (β-распад), каде што бета-честичка (брз енергетски електрон или позитрон) се исфрла од атомското јадро преобразувајќи го изворниот нуклид во изобар.
1 Радиоактивен распад
* Во бета-распадот (β-распадот), радиоактивното распаѓање резултира со бета-честичка (брз енергетски електрон или позитрон во β-распаѓање) да се испушти од јадрото
2 Површинска емисија
* Термоелектронска емисија, ослободување на електрони од електрода врз основа на нејзината температура
** Шоткиева емисија, поради:
*** Шоткиев ефект или засилена термионска емисија од поле
* Емисија на поле на електрони, емисија на електрони индуцирана од електростатско поле
2.1 Уреди
* Електронски пиштол или емитер на електрони, е електрична компонента во некои вакуумски цевки што користи површинска емисија
3 Други
* Егзоелектронска емисија, слаба емисија на електрони, која се појавува само од претходно третирани објекти
* Фотоелектричен ефект, емисија на електрони кога електромагнетното зрачење, како што е светлината, удира во материјал
4 Поврзано
* Позитронска емисија (на позитрон или „антиелектрон“) е еден аспект на β+ распадот
* Возбудување на електрони, пренос на електрон во повисока атомска орбитала
Терадинамика

Терадинамиката се занимава со проучување на силите и движењето за време на копненото, (особено со користење на нозе), на земја што може да се разлие како песок и почва. Поимот „терадинамика“ е користен во аналогија на аеродинамиката за летање во воздух и хидродинамиката за пливање во вода. Терадинамиката е користена „за да се предвиди движењето на робот со мали нозе на зрнести површини“.
1 Наводи
Виброскоп

Виброскоп (|vibrare 'вибрира' + scope 'гледа' ) ― инструмент наменет за набљудување и следење (а понекогаш и снимање) на вибрации.
На пример, примитивниот механички виброскоп се состои од вибрирачки предмет со шилест крај кој остава бранова трага на зачадена површина на цилиндар кој врти.
Виброскопите се користни за проучување на својствата на супстанциите. На пример, модулот на вртење на полимерите и Јунговиот модул може да бидат одредени со вибрирање на полимерите и мерење на нивната честота на вибрации под одредени надворешни сили. Сличен е и пристапот за одредување на линеарната густина на предметите во облик на конец, како што се влакна, филаменти и предиво.
Виброскопите се користни и за проучување на звукот во различни области на устата за време на говор.
Скрум (развој на софтвер)

Scrum ― агилна рамка за групна соработка која вообичаено е користена во развој на програмска опрема и во други индустрии.
Scrum пропишува групите да ја разделат работата на цели кои треба да бидат завршени во временски рамки, наречени „спринтови“. Секој спринт не е подолг од еден месец и обично трае две недели. Екипата на Скрум го проценува напредокот во временски рамки, stand-up состаноци до 15 минути, наречени дневни скрумови. На крајот од спринтот, екипата одржува два дополнителни состаноци: еден преглед на спринт за да ја демонстрира работата за засегнатите страни и да побара повратна информација, и една внатрешна ретроспектива на спринт. Лицето задолжено за екипата на Скрум обично се нарекува „скрум мајстор“.
Пристапот на Скрум за развој на производи вклучува доведување на авторитетот за одлучување на оперативно ниво. За разлика од секвенцијалниот пристап кон развојот на производот, scrum е итеративна и инкрементална рамка за развој на производот. Скрум овозможува постојана повратна информација и флексибилност, барајќи од екипите да се самоорганизираат со поттикнување физичка колокација или блиска онлајн соработка и наложување честа комуникација меѓу сите членови на тимот. Флексибилниот и полунепланиран пристап на скрум делумно се заснова на поимот нестабилност на барањата, дека засегнатите страни ќе ги менуваат нивните барања како што се развива проектот.
1 Дополнителна литература
** Verheyen, Gunther (2013). ''Scrum – A Pocket Guide (A Smart Travel Companion)'' .
*****
Хабл-Рејнолдсов закон

Хабл-Рејнолдсов закон ― физички закон кој ја објаснува осветленоста на површината на елиптичните галаксии како
:<math>I(R) = \frac{I_0}{(1+R/R_H)^2}</math>
Каде <math>I(R)</math> е осветленоста на површината за даден радиус <math>R</math>, <math>I_0</math> е средишната осветленост, и <math>R_H</math> е радиусот во кој осветленоста на површината е намалена за фактор 1/4. Овој закон е асимптотски сличен со Де Вокулеровиот закон кој е посебен случај на Серсичкиот профил за елиптични галаксии.
Законот е именуван по астрономите Едвин Хабл и Џон Хенри Рејнолдс. За прв пат бил формулиран од Рејнолдс во 1913 година од неговите набљудувања на галаксиите (тогаш сè уште познати како маглини). Подоцна, истиот бил повторно изведен од Хабл во 1930 година. конкретно при набљудување на елиптични галаксии.
Изотопи во медицината

Медицински изотоп ― изотоп што е користен во медицината.
Првите примени на изотопи во медицината биле во радиофармацевтските препарати, и ова сè уште е најчеста примена. Меѓутоа, во поново време, се користени и разделни стабилни изотопи.
Примери на нерадиоактивни медицински изотопи се:
* Деутериум во деутерирани лекови
* Јаглерод-13 е користен во функцијата на црниот дроб и метаболичките тестови
1 Примена на радиоактивни изотопи
Радиоактивните изотопи исто така, се користени во медицината за лекување и дијагностички скенирања. Најчестиот изотоп што е користен при дијагностички скенирања е Tc-99m (Technetium-99m), кој е користен во приближно 85% од сите дијагностички скенирања за јадрена медицина ширум светот. Користен е за дијагнози кои вклучуваат голем опсег на делови од телото и болести како што се рак и невролошки проблеми. Друг добро познат радиоактивен изотоп што е користен во медицината е I-131 (Јод-131), кој е користен како радиоактивна ознака за некои радиофармацевтски терапии или третман на некои видови на рак на штитна жлезда.
Жолиева вага

Жолиева вага ― инструмент за одредување на специфична тежина. Измислен од страна на германскиот физичар Филип фон Жоли во 1864 година, инструментот се состои од пружина прицврстена на врвот на подвижна рака. На долниот крај на пружината се наоѓаат две мали тави, една под друга. Долната тава се држи потопена до истата длабочина во вода, додека другата виси во воздух. На исправениот сталак зад пружината има огледало на кое е врежана или напишана скала од еднакви делови. Специфичната тежина на објектот, обично цврст, се одредува со забележување колку пружината се издолжува кога предметот лежи во горната тава во воздух (<math>w</math>), а потоа кога предметот ќе се премести во долната тава и ќе се потопи во вода (<math>w'</math>). Специфичната тежина е <math>\frac{w}{(w - w')}</math>.
1 Поврзано
* Ефективна маса (систем на пружина и маса)
2 Дополнителна литература
*
Мултиверзум

Мултиверзумот ― хипотетички збир на универзуми. Се претпоставува дека овие универзуми содржат сè што постои: целината на просторот, времето, материјата, енергијата, информациите и физичките закони и константите кои ги опишуваат. Различните универзуми во мултиверзумот се нарекуваат „напоредни универзуми“. Една претпоставка е дека мултиверзумот е „крпеница од посебни универзуми, сите врзани со исти закони на физиката“.
Овој концепт бил разговаран низ историјата, вклучувајќи ја и грчката филозофија. Таа еволуирала со текот на времето и нашла примена во различни области, како што се космологијата, физиката и филозофијата. Некои физичари тврдат дека мултиверзумот е филозофски поим наместо научна хипотеза, бидејќи не може емпириски да се потврди. Иако некои научници ги анализирале податоците во потрага по докази за други универзуми, не биле пронајдени статистички значајни докази.
Макс Тегмарк и Брајан Грин предложиле различни шеми за класификација за мултиуниверзумот. Класификацијата на четири нивоа на Тегмарк се состои од Ниво I: Продолжување на нашиот универзум, Ниво II: Универзуми со различни физички константи, Ниво III: Толкување на многу светови на квантната механика и Ниво IV: Краен збир. Некои концепти на мултиверзум вклучуваат модели на двојни светови, циклични теории, М-теорија и космологија на црните дупки.
Антропското начело предложува дека постоењето на мноштво универзуми, секој со различни физички закони, може да ги објасни идеалните услови за живот во нашиот сопствен универзум. Се појавуваат дебати околу Окамовиот брич и едноставноста на мултиверзумот наспроти единствениот универзум, при што поддржувачите како Макс Тегмарк тврдат дека мултиверзумот е поедноставен и поелегантен. Толкувањето на многу светови на квантната механика и модалниот реализам, верувањето дека сите можни светови постојат и се стварни како и нашиот свет, се исто така предмет на дебата во контекст на антропското начело.
1 Наводи
Забелешки
2 Дополнителна литература
**** Andrei Linde, , Scientific American, November 1994 – Touches on multiverse concepts at the end of the article
Гасен термометар

Гасен термометар ― термометар кој ја мери температурата со промена на волуменот или притисокот на гасот.
1 Волуменски термометар
Овој термометар функционира според Шарловиот закон односно, кога температурата на гасот се зголемува, се зголемува и волуменот.
Со употреба на Шарловиот закон, температурата може да биде измерена со познавање на волуменот на гасот на одредена температура со помош на формулата напишана подолу. Овој термометар работи на истото начело како живините термометри.
:<math>V \propto T\,</math>:<math>\frac{V}{T}=k</math><math>V</math> е волумен,
<math>T</math> е термодинамичка температура ,
<math>k</math> е константа за системот.
<math>k</math> не е фиксна константа низ сите системи и затоа треба да се најде експериментално за даден систем со познати температурни вредности.
2 Термометар за притисок и апсолутна нула
Гасниот термометар со постојан волумен има особено значајна улога во објаснувањето на тоа како апсолутната нула можела да биде откриена долго пред појавата на криогениката .Според графикот на притисок во однос на температурата, направен блиску до стандардните услови (нешто над апсолутната нула) за три различни примероци од кој било идеален гас ''(a, b, c)'' , се забележува дека до степен до кој гасот е идеален, притисокот зависи линеарно од температурата, а екстраполацијата на нулти притисок се јавува при апсолутна нула. Од графикот лесно се забележува дека податоците можат лесно да бидат собрани со три различни количини на ист гас, што го прави овој опит лесен за изведба и во 18 век.
3 Поврзано
* Термодинамички инструменти
* Бојл-Мариотов закон
* Комбиниран закон за гас
* Геј-Лисаков закон
* Авогадров закон
* Закон за идеален гас
Топлинска временска скала

Во астрофизиката, топлинска временска скала или Келвин-Хелмхолцова временска скала е приближното време кое и е потребно на ѕвездата да ја израчи својата вкупна кинетичка енергија со нејзината моментална стапка на сјајност. Заедно со јадрената временска скала и динамичката временска скала, користена е за да се процени колку долго една ѕвезда ќе остане во одредена фаза од нејзиниот живот и нејзиниот животен век доколку се исполнети хипотетичките услови. Во реалноста, животниот век на ѕвездата е поголем од она што се проценува со топлинската временска скала, бидејќи како што едно гориво се намалува, друго ќе го заземе неговото место - согорувањето на водородот преминува во согорување на хелиум, а потоа во согорување на јаглерод.
1 Ѕвездена астрофизика
Големината на ѕвездата како и нејзината излезна енергија генерално го одредуваат топлинскиот животен век на ѕвездата бидејќи мерењето е независно од видот на горивото што вообичаено се наоѓа во нејзиниот центар. Навистина, топлинската временска скала претпоставува дека воопшто нема гориво внатре во ѕвездата и едноставно го предвидува времето кое би било потребно за настанатата промена во излезната енергија да стигне до површината на ѕвездата и да стане визуелно видлива за надворешниот набљудувач.<math> \tau_\text{th} = \frac{\mbox{total kinetic energy{\mbox{rate of energy loss \approx \cfrac{GM^2}{2RL}</math>каде што е гравитациска константа, е масата на ѕвездата, е радиусот на ѕвездата и е сјајноста на ѕвездата. На пример, топлинската временска скала на Сонцето е приближно 15,7 милиони години.
Скијачки центар „Маврово“

Скијачки центар „Маврово“, офиц. Скијачки центар „Заре Лазарески“ — скијачки центар покрај селото Маврово, Гостиварско. Идеен основач на овој скијачки центар е Заре Лазарески, и поради тоа скијачкиот центар го носи неговото име.
Вкупно има изградено 3 жичници и 11 влечници (ски-лифтови), од кои првата жичница е изграден уште во 1964 година. Вкупната должина на патеки изнесува 15,5 км. Патеките за скијање се наоѓаат на надморска височина од 1.255 па сѐ до 1.878 м.н.в. Влечниците и жичниците имаат вупен капацитет од 11.100 лица на час. Скијачкиот центар се наоѓа на 28 км возење по магистрален пат од градот Гостивар.
1 Жичници
+, Име, Вид, Име на патеката, тежина на патеката, М.н.в., М.н.в., Вис., Брзина, Време на, Должина, Капацитет, Производител
Корија (Едносед), едноседна, „Корија“ (т.н. „Стара стаза“), црна, 1.255, 1.604, 349, 2, 9 мин 10 сек, 1.002, 450, Допелмајр и Факом
Маврово 1, двоседна, „Брзача“ (т.н. „Нова стаза“), црна, 1.268, 1.680, 412, 2, 17 мин, 1.862, 800, Допелмајр
Маврово 2, двоседна, „Брзача“ (т.н. „Нова стаза“), црна, 1.268, 1.682, 414, 2, 16 мин, 1.775, 600, Лајтнер
2 Влечници
+, Име, Боја (тежина на патеката), Вид, М.н.в., М.н.в., Висинска, Брзина, Време на, Должина, Капацитет, Производител
Електроцентрали Маврово (т.н. Црвен ски-лифт, Прв ски лифт), црна, сидро, 1.604, 1.690, 86, 2,3, 2 мин 30 сек, 313, 900, Допелмајр
Бочковец (т.н. Плав ски-лифт), црвена, сидро, 1.613, 1.724, 111, 2,3, 5 мин 30 сек, 689, 900, Допелмајр
Зелен, црвена, сидро, 1.640, 1.717, 77, 2,3, 2 мин 30 сек, 305, 900, Допелмајр
Детска радост, зелена, чинија, 1.678, 1.721, 43, 2,3, 2 мин 30 сек, 307, 900, Допелмајр
Смрека (т.н Жолт ски-лифт), зелена, сидро, 1.672, 1.725, 53, 2,3, 2 мин 30 сек, 407, 900, Допелмајр
Повратен (стар), зелена, сидро, 1.657, 1.725, 68, 2,5, 3 мин 50 сек, 475, 900, Допелмајр
Повратен (нов), сина, сидро, 1.657, 1.725, 68, 2,3, 3 мин 40 сек, 475, 900, Лајтнер
Галички, црвена, сидро, 1.666, 1.798, 132, 2,3, 8 мин 40 сек, 1.087, 900, Допелмајр
Мал Галички, црвена, сидро, 1.686, 1.791, 105, 2,5, 4 мин, 539, 1000, Лајтнер
Белички, црвена, сидро, 1.726, 1.878, 152, 2,3, 7 мин 2 сек, 923, 900, Допелмајр
''Бачило '', ''сидро'', ''1.658'', ''1.680'', ''22'', ''н/п'', ''н/п'', ''н/п'', ''н/п'', ''Допелмајр'';Белешки
3 Патеки
Вкупната должина на тешки (црни) патеки за алпско скијање е 5 км, среднотешки (црвени) патеки се со вкупна должина 6,5 км и лесни (сини) патеки има вкупно 4 км.
Исто така, во овој скијачки центар е и познатата патека за нордиско скијање „Мирна Долина“ на истоименото место. На оваа патека се организира меѓународниот натпревар во нордиско скијање „Мавровски меморијал“, посветен на 52-те загинати лица во лавината која ги има затрупано објектите за сместување на луѓето кои работеле на изградбата на хидросистемот „Маврово“.
Скоро половина од патеките за алпско скијање имаат систем за вештачко оснежување.
Документ за кориснички барања

Документ за кориснички барања или спецификации за кориснички барања ― документ кој обично се користи во софтверското инженерство кој одредува што корисникот очекува програмската опрема да може да направи.
Штом бараните информации целосно се соберат, тие се документираат во документот за кориснички барања, што има за цел да наведе точно што програмската опрема мора да прави и станува дел од договорот. Клиентот не може да бара особини што не се во специфицирани во документот, додека развивачот не може да тврди дека производот е готов ако не исполнува ставка од истиот.
Тој може да се користи како водич за планирање на трошоците, распоредите, целите, тестирањето итн. Експлицитната природа на документот им овозможува на клиентите да го покажат на различни акционери за да бидат сигурни дека се опишани сите потребни одлики.
Формулирањето на УРД бара преговори за да се утврди што е технички и економски изводливо. Подготовката на УРД е една од оние вештини што се наоѓаат помеѓу науката и уметноста, барајќи и софтверски технички вештини и интерперсонални вештини.
1 Употреба во фармацевтската индустрија
Спецификациите за корисничките барања се важни во фармацевтската индустрија за регулирачки и деловни цели . Спецификациите поддржуват регулаторни и деловни размислувања за постапки, опрема и системи. На пример, деловно размислување може да биде отпечатокот од ногата на опремата пред инсталацијата за да се осигура дека има доволно простор. Слично на тоа, регулаторно размислување може да биде способноста на системот да обезбеди ревизорска трага за да се осигура дека системот ги исполнува регулаторните барања.
1.1 Замки при пишување на спецификациите
Вообичаено, кога компаниите купуваат системи, постапки и опрема - не се зема предвид сè. УРС гарантира дека сè е земено предвид и добавувачот ги обезбедува компонентите, одликите и дизајнот кои се потребни за да се задоволат потребите на претпријатието. Со разгледување повеќе и имајќи ги потребните компоненти, одлики и дизајн, системот, постапката или опремата може да се усогласат со интересите на претпријатието и лесно да се интегрираат.
Разделување на фреквенција

Разделување на фреквенција или честотно разделување во астрофизиката е поим кој е користен во хелиосеизмологијата и астеросеизмологијата. Тоа се однесува на разликата во честоти помеѓу два соседни јазли на една осцилација, со ист аголен степен (l), но различен радијален редослед (n).
За ѕвезда слична на Сонцето, честотата може дополнително да биде опишана со користење на „големото честотно растојание“ помеѓу јазли од различен радијален ред (136 μHz на Сонцето) и „малото честотно растојание“ помеѓу режимите на парен и непарен аголен степен во истиот радијален редослед (9,0 μHz на Сонцето). Периодот што одговара на големото честотно растојание може да се покаже дека е приближно ист како времето потребно за звучниот бран да патува до средиштето на Сонцето и да се врати, потврдувајќи ја светската природа на видените осцилации.
Со понатамошно раздвојување на честотата, вртежното разделување може да се види во сончеви податоци со висока резолуција помеѓу јазли со ист аголен степен, но различен азимутален редослед (m). Ова ги дава информациите
Ѕвезда, Голема честотна поделба, Мала честотна поделба
Сонце, 136 μHz, 9,0 μHz
Арктур, 0,825 <math>\pm</math> 0,049 μHz, Не е присутен